கும்பகோணம் மாநகராட்சி

கும்பகோணம் மாநகராட்சி (Kumbakonam City Corporation) என்பது இந்தியாவில் தென்மாநிலமான தமிழ்நாட்டின் தஞ்சாவூர் மாவட்டத்தில் அமைந்துள்ள கும்பகோணம்  மாநகராட்சியின் தலைமையிடம் ஆகும். தமிழ்நாட்டின் 16-வது மாநகராட்சியாக 24.08.2021 அன்று தமிழக சட்டப்பேரவையில் விதி எண் 110ன் கீழ் தமிழக முதலமைச்சர் அறிவித்தார். 15 அக்டோபர் 2021 அன்று 16-வது மாநகராட்சியாக  கும்பகோணம் மாநகராட்சியை நிறுவ தமிழ்நாடு அரசு ஆணை பிறப்பிக்கப்பட்டது. தமிழ்நாட்டில் புதிய 19 நகராட்சிகள் அறிவிப்பு - 16-வது மாநகராட்சியாக கும்பகோணம் உருவாகிறதுகும்பகோணம் மாநகராட்சியாகிறது. புதிய 19 நகராட்சிகள் உதயம்

 கும்பகோணம் நகராட்சி 
கும்பகோணம் 1866-ம் ஆண்டு முதல் நகராட்சியாகச் செயல்பட்டு வருகிறது. 4.96 சதுர மைல் பரப்பளவு கொண்ட இந்நகரில் 2011-ம் ஆண்டு கணக்கின்படி 1,40,113 பேர் 45 வார்டுகளில் வசித்து வருகின்றனர். 1866-ம் ஆண்டு மூன்றாம் நிலையாகவும், 1949 -லிருந்து முதல் நிலையாகவும், 1974-லிருந்து தேர்வு நிலை நகராட்சியாகவும், 1998 முதல் சிறப்பு நிலை நகராட்சியாகவும் செயல்பட்டு வருகிறது.

மாநகராட்சி மேயர்* ரா.சரவணன்.(காங்கிரஸ்)
துணை மேயர்*   சு.ப. தமிழழகன்.(திமுக)
மாநகராட்சி ஆணையர்* ம.செந்தில்முருகன்.

 மாநகராட்சிப் பகுதிகள் 
புதிதாக உருவாக்கப்பட்ட கும்பகோணம் மாநகராட்சி பகுதியில் கும்பகோணம் நகராட்சி, தாராசுரம் பேரூராட்சி, வலையப்பேட்டை ஊராட்சியின் பகுதிகள், பாபுராஜபுரம் ஊராட்சியின் பகுதிகள், அசூர் ஊராட்சியின் பகுதிகள் , பழவந்தான்கட்டளை ஊராட்சி, பெருமாண்டி ஊராட்சி முழுமையாக, கொரநாட்டுக்கருப்பூர் ஊராட்சி முழுமையாக, சாக்கோட்டை ஊராட்சி முழுமையாக, உமாமகேஸ்வரபுரம் ஊராட்சியின் பகுதிகள், தேப்பெருமாநல்லூர் ஊராட்சியின் பகுதிகள், ஏராகரம் ஊராட்சியின் பகுதிகள் மற்றும்  மலையப்பநல்லூர் ஊராட்சியின் பகுதிகளைக் கொண்டது.

மாநகராட்சி பரப்பளவு
கும்பகோணம் நகராட்சி-யாக செயல்பட்டபோது சுமார் 12.58 சதுர கிலோமீட்டர் ஆக இருந்தது. தற்போது மாநகராட்சியாக தரம் உயர்த்தப்பட்ட பின்னர் இதன் பரப்பளவு  சுமார் 42.95 சதுர கிலோ மீட்டராக உள்ளது. மற்றும் 48 வார்டுகளாக பிரிக்கப்பட்டுள்ளது

மாநகராட்சி தேர்தல், 2022

2022-ஆம் ஆண்டில்  இம்மாநகராட்சியின் 48 மாமன்ற உறுப்பினர்களுக்கான தேர்தல் நடைபெற்றது. தேர்தலில் திமுக கூட்டணி 42 வார்டுகளையும், அதிமுக 3 வார்டுகளையும், சுயேச்சைகள் 3 வார்டுகளையும் கைப்பற்றினர். மேயர் மற்றும் துணை மேயர் மறைமுக தேர்தலில்  காங்கிரஸ் கட்சியின் கே. சரவணன் மற்றும் திமுகவின் தமிழழகன் துணை மேயராக வெற்றி பெற்றனர். கும்பகோணம் மாநகராட்சி தேர்தல் முடிவுகள் 2022

சுற்றுலா & ஆன்மீகத் தலங்கள்
கும்பகோணம் நகரத்தின் மையத்தில் ஆதிகும்பேசுவர சுவாமி கோயில் அமைந்துள்ளது.

 12 ஆண்டுகளுக்கு ஒருமுறை வரும் மாசி மகம் திருவிழா மகாமகக் குளம் மையத்தில் அமைந்துள்ளது.
 திருநாகேஸ்வரத்தில் ராகுஸ்தலம் என்றழைக்கப்படும் திருநாகேசுவரம் நாகநாதசுவாமி கோயில் அமைந்துள்ளது.
 108 திவ்ய தேசங்களில் ஒன்றான திருப்பதிக்கு அடுத்தபடியாக கும்பகோணம் சாரங்கபாணி சுவாமி கோயில் நகரின் மையப்பகுதியில் அமைந்துள்ளது.
 தென் திருப்பதி என்றழைக்கப்படும் உப்பிலியப்பன் கோயில் 
 தாராசுரம் ஐராவதேசுவரர் கோயில்
 கணித மேதை சீனிவாச இராமானுசன்  வாழ்ந்த இல்லம் கும்பகோணம் நகரின் மையப்பகுதியில் நினைவு இல்லமாக அமைந்துள்ளது.
 ஆறுபடை வீடுகளில் ஒன்றான சுவாமிமலை சுவாமிநாதசுவாமி கோயில் சுவாமிமலையில் அமைந்துள்ளது.

இதனையும் காண்க
 தமிழ்நாட்டின் மாநகராட்சிகள்

 மேற்கோள்கள் 


பகுப்பு:தஞ்சாவூர் மாவட்ட மாநகராட்சிகள்